
 04/ 03
 BG
 Официален вестник на Европейския съюз
 66
 31996R0347
 L 049/7
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 РЕГЛАМЕНТ (EО) No 347/96 НА КОМИСИЯТА
 от 27 февруари 1996 година
 относно установяване на система за бързо съобщаване за допускането на сьомга за свободно обращение в Европейската общност
 (текст от значение за ЕИП)
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската общност,
 като взе предвид Регламент (EИО) No 3759/92 на Съвета от 17 декември 1992 г. относно общата организация на пазара на рибни продукти и продукти от аквакултури (1), последно изменен с Регламент (EО) No 3318/94 (2), и по-специално член 30 от него,
 като има предвид, че от края на м. октомври 1995 г. цената на сьомгата, пусната в свободно обращение в Общността, падна много рязко, причинявайки пазарно смущение, довело до поставяне под въпрос на целите на член 39 от Договора за ЕО; като има предвид, че Регламент (EО) No 2907/95 на Комисията (3), с който допускането за свободно обращение на сьомга с произход от ЕИП се поставя в зависимост от съблюдаването на ниска цена, която има за цел да стабилизира отново пазара на Европейския съюз, влезе в сила на 16 декември 1995 г.;
 като има предвид, че за да може Комисията както да наблюдава последиците от Регламент (EО) No 2907/95, така и да даде възможност да бъдат приети допълнителни мерки, ако е необходимо, без отлагане, се изисква система за бързо съобщаване на условията за внос на сьомга;
 като има предвид, че мерките, предвидени за това в настоящия регламент, са в съответствие със становището на Управителния комитет по рибни продукти,
 ПРИЕ НАСТОЯЩИЯ РЕГЛАМЕНТ:
 Член 1
 1. Държавите-членки нотифицират на Комисията теглото и обявената митническа стойност във валутата на съответната държава–членка на стоките, изброени в приложението, които са допуснати за свободно обращение. Информацията се разделя по кодове от КН (Комбинираната номенклатура), както и по дата на приемане на митническата декларация, както и едновременно по страна на произход и страна на източник.
 2. За стоки, допуснати за свободно обращение между 1-ия и 15-ия ден на месеца, нотификацията се изпраща на 25-ия ден на всеки месец или в първия работен ден след това, а за стоки, пуснати в свободно обращение между 16-ия и последния ден на месеца — на десетия ден от следващия месец или в първия работен ден след това. Нотификацията се изпраща на Комисията по факс: във формата, съобщена от Комисията. Информацията, която трябва да се изпраща, може да бъде съобщена на Комисията на магнитно средство за компютърна обработка във формат, който да бъде съгласуван с Комисията.
 Член 2
 Настоящият регламент влиза в сила в деня след публикуването му в Официален вестник на Европейските общности.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 27 февруари 1996 година.
 За Комисията
 Emma BONINO
 Член на Комисията
 (1) ОВ L 388, 31.12.1992 г., стр. 1.
 (2) ОВ L 350, 31.12.1994 г., стр. 15.
 (3) ОВ L 304, 16.12.1995 г., стр. 38.
 ПРИЛОЖЕНИЕ
 Код от КН
 Описание
 0302 12 00
 Прясна или охладена